Source: https://www.onadozo.hu/hirek/birosagi-valtozasok-adoperekben-9543
Timestamp: 2020-07-12 13:36:16
Document Index: 9012366

Matched Legal Cases: ['Bíróság ', 'Kúria ', 'Kúria ', 'Kúria ', 'bíróság ', 'Bíróság ']

Bírósági változások adóperekben
AIR 2020-02-07
Címkék: adóper
Március 31-ével jogszabályi változás miatt megszűnnek a közigazgatási és munkaügyi bíróságok. A közigazgatási perekben április 1-jétől első fokon nyolc törvényszék - a Fővárosi Törvényszék, a Budapest Környéki Törvényszék, a Debreceni Törvényszék, a Győri Törvényszék, a Miskolci Törvényszék, a Pécsi Törvényszék, a Szegedi Törvényszék és a Veszprémi Törvényszék - jár el regionális illetékességgel. A törvénnyszéken köelező a jogi képviselet.
Április 1-jétől nyolc törvényszék jár el a közigazgatási perekben első fokon
Április 1-jétől nyolc törvényszék jár el - regionális illetékességgel - a közigazgatási perekben első fokon - közölte az Országos Bírósági Hivatal (OBH).
Március 31-ével jogszabályi változás miatt megszűnnek a közigazgatási és munkaügyi bíróságok. A közigazgatási perekben április 1-jétől első fokon nyolc törvényszék - a Fővárosi Törvényszék, a Budapest Környéki Törvényszék, a Debreceni Törvényszék, a Győri Törvényszék, a Miskolci Törvényszék, a Pécsi Törvényszék, a Szegedi Törvényszék és a Veszprémi Törvényszék - jár el regionális illetékességgel. A Fővárosi Törvényszék kizárólagos illetékességi körébe tartoznak majd azok az ügyek, amelyek korábban a Fővárosi Közigazgatási és Munkaügyi Bíróság kizárólagos illetékességébe tartoztak, így például a vízum- és hontalansági ügyek.
A közigazgatási bírósági ügyekben másodfokon fellebbezési, illetve felülvizsgálati eljárásban a Kúria jár el. Kivételes esetekben - például gyülekezési ügyekben - elsőfokú és kizárólagos fórumként is eljár a Kúria - közölte az OBH.
Hozzátették: a közigazgatási és munkaügyi bíróságok megszűnése miatt a munkaügyi bírósági ügyekben első fokon az illetékes törvényszékek, másodfokon fellebbezési eljárásban az ítélőtáblák, míg a felülvizsgálati eljárásban a Kúria jár el. Kiemelték: a munkavállalók számára kedvező új rendelkezés, hogy a munkáltató felperes a pert kizárólag a munkavállaló - azaz az alperes - belföldi lakóhelye, ennek hiányában a belföldi tartózkodási helye szerinti bíróság előtt indíthatja meg. Munkaügyi perben továbbra sincs helye illetékességi kikötésnek.
Az OBH hangsúlyozta: a törvényszékek csak 2020. április 1-jétől járnak el, ezért március 31-ig a keresetleveleket a közigazgatási és munkaügyi bíróságoknak címezve lehet előterjeszteni, április 1-jétől pedig az illetékes törvényszékeknek kell címezni. A közigazgatási és munkaügyi bíróságok megszűnésével a benyújtott keresetleveleket, a folyamatban lévő közigazgatási és munkaügyi ügyeket megküldik a törvényszékeknek.
Az ügyfelek az őket érintő változásról egyedi tájékoztatást is kapnak majd - közölte az OBH.
pénztárgép KATA Kkv civil szervezetek KIVA mezőgazdasági őstermelők cafetéria online számlázás helyi iparűzési adó nemzetközi adózás adóellenőrzés pénzmosás kapcsolt vállalkozás Európai Bíróság transzferár 1 százalék egyéni vállalkozó uniós pályázatok GDPR osztalék